TW #74

ร้านสุดท้ายสำหรับทริปไต้หวัน 7 วันครึ่ง ทำไปได้ 74 ร้าน!!!! แอบสยองตัวเองเบาๆ ????????????????

จริงๆ ต้องมีร้านที่ 75 ใกล้ได้เวลา boarding ต้องรีบซื้อรีบไป เพิ่มร้านไม่ทัน 555

ร้านนี้อยู่ใน Food Court ของ Terminal 1 สนามบินนานาชาติเถาหยวน มีป้ายบอกทางตลอด รับรองไม่หลง ในฟู้ดคอร์ท มีร้านอาหารพอประมาณ แต่ร้านนี้ดูน่าสนใจสุด ขายข้าวหน้า หมู เป็ด ไก่ ไส้กรอก ย่าง 

สั่งเซ็ตแบบ 4 อย่าง (หมูแดง ไก่ย่าง เป็ดย่าง และไส้กรอกย่าง) และเซ็ต 3 อย่าง (หมูแดง ไก่ย่าง และเป็ดย่าง) 

ในเซ็ตมีข้าว ผักเคียง (กรุบๆ อร่อยดี) เต้าหู้พะโล้ (แข็งไปนิด) น้ำซุป (จืดมากกกกก) และน้ำสมุนไพรหวานๆ 

ไก่ย่างอร่อย หนังไม่กรอบแบบบ้านเรา แต่ออกกรุบๆ เนื้อออกรสเค็มนิดๆ ทานกับข้าวอร่อยดี หมูแดงชิ้นหนา หวานนิดๆ ส่วนเป็ดย่างมันเยอะไปหน่อย รสชาติเฉยๆ 

โดยรวมก็โอเคค่ะ จานใหญ่ ให้สารพัดเนื้อสัตว์มาเยอะ สมราคาดี